CELEX: 32010R0310
Language: fi
Date: 2010-04-09 00:00:00
Title: Komission asetus (EU) N:o 310/2010, annettu 9 päivänä huhtikuuta 2010 , tiettyjen tavaroiden luokittelusta yhdistettyyn nimikkeistöön

15.4.2010   
            
            
               FI
            
            
               Euroopan unionin virallinen lehti
            
            
               L 94/27
            
         KOMISSION ASETUS (EU) N:o 310/2010,
   annettu 9 päivänä huhtikuuta 2010,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista säätää, että haltija voi edelleen yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 2 artiklan 6 kohdan mukaisesti kolmen kuukauden ajan vedota sitoviin tariffitietoihin, joita jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön, vaikka tariffitiedot eivät olisi tällä asetuksella vahvistettujen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (EY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä huhtikuuta 2010.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Laite, joka ulkonäöltään muistuttaa lentokenttien turvatarkastuksissa käytettyä porttia (”massaspektrometri”). Laite on suunniteltu kiellettyjen aineiden, kuten räjähteiden ja huumausaineiden, etsimiseen käyttäen ioniloukku-ioniliikkuvuusspektrometriaa (Ion Trap Mobility Spectrometer — ITMS).
                  Analyysi perustuu siihen, että ilmanäyte kulkee puoliläpäisevän kalvon läpi ionisaatiokammioon, jossa ionisaatiolähde emittoi beetahiukkasia, jolloin syntyy ioneja kaasufaasissa. Ionisaatio ohjataan sykäyksittäin putkeen, jossa sähkökenttä kiihdyttää ionit keräyselektrodille. Näytteen analyysi perustuu aikaan, joka kuluu ionien saapumiseen kerääjään. Laite erottaa ionisoituneet höyryt ja mittaa sen jälkeen ionien nopeuden sähkökentässä.
                  Laitteessa ei käytetä optista säteilyä.
               
               
                  9027 80 17
               
               
                  Luokittelu määräytyy yhdistetyn nimikkeistön yleisten tulkintasääntöjen 1 ja 6 sekä CN-koodien 9027, 9027 80 ja 9027 80 17 nimiketekstien mukaisesti.
                  Luokittelu nimikkeeseen 9022 beetasäteilyn käyttöön perustuvana laitteena ei tule kysymykseen, koska säteilyä käytetään vain valmisteluvaiheessa näytteen ionisoimiseksi ennen analyysiä. Säteily on vain alkuvaihe kemiallisessa analyysiprosessissa, jossa käytetään spektrometritekniikkaa.
                  Laitteet fysikaalista tai kemiallista analyysiä varten – spektrometrit – mainitaan erikseen nimikkeessä 9027.
                  Koska laitteessa ei käytetä optista säteilyä (UV-, näkyvää tai infrapunavaloa), se on luokiteltava CN-koodiin 9027 80 17 muuna laitteena fysikaalista tai kemiallista analyysiä varten.